کوثیٰ

کوثیٰ عراق کے شہر کوثیٰ میں سمیری عہد کے کھنڈر پائے جاتے ہیں اس کا ذکر تورات میں بھی آیا ہے۔ علی المرتضی اور عبد اللہ بن عباس کی روایت کے مطابق حضرت ابراہیم علیہ السلام یہاں پیدا ہوئے اور اسی جگہ انھیں آگ میں ڈالا گیا حضرت ابراہیم علیہ السلام کی جائے پیدائش کوثی بابل کے شمال مشرق میں تھا۔ بابل سے اس کا فاصلہ تقریباً 40 کلومیٹر بنتا ہے۔ معجم البلدان میں کوثی کے ذیل میں لکھا ہے یہ شہر کوثی کے کنارے واقع تھا جو بنو ارفخشد بن سام بن نوح میں کوثی نامی شخص سے موسوم تھی۔ وہ حضرت ابراہیم کی والدہ بونا بنت کرنباہن کوثی کے دادا تھے۔ نہر کوثی فرات سے نکالی گئی پہلی نہر تھی۔ مشهور تابعی حضرت عبیدہ سلیمانی نے حضرت علی کو یہ کہتے ہوئے سنا کہ ہم کوثی کے نبطی ہیں۔‘ اور حضرت عبد اللہ بن عباس سے بھی ایک قول مروی ہے کہ ہم خاندان قریش نبط کوثی کی ایک شاخ ہیں۔ اس سے ان کی مراد یہ تھی کہ قریش حضرت ابراہیم کی نسل سے ہیں جو کوثی کے نبطی تھے۔عہد فاروقی میں فتح قادسیہ کے بعد سعد بن ابی وقاص کے حکم پر زہرہ بن جو یہ نے کوثی کے تاریخی شہر پرحملہ کیا اور وہاں کے حاکم شہر یار کوقتل کر کے شہر پر قبضہ کر لیا۔ مقامی روایت کے مطابق یہ وہی جگہ تھی جہاں نمرود نے حضرت ابراہیم کو قید کیا تھا۔ حضرت سعد نے بابل سے کوثی جا کر اس کی زیارت کی حضرت ابراہیم پر درود بھیجا اور پھر یہ آیت پڑھی: وتلك الأيام نداولها بين الناس ہم زمانے کو لوگوں کے درمیان میں ادلتے بدلتے رہتے ہیں۔اٹلس فتوحات اسلامیہ، احمد عادل کمال، صفحہ 107،دارالسلام الریاض Hormuzd Rassam, Asshur and the Land of Nimrod: Being an Account of the Discoveries Made in the Ancient Ruins of Nineveh, Asshur, Sepharvaim, Calah, [etc]..., Curts & Jennings, 1897
 تاریخ 
یہودی تناخ کے مطابق کوثی ان شہروں میں سے ایک تھی جو بین النہرین (عراق) میں واقع تھے اور آشوری بادشاہ سارگون دوم نے اسے آشوری اقتدار کے تحت کر لیا تھا۔ کوثی کا ذکر عہدِ قدیم میں بھی ملتا ہے۔

کوثی کو سومیری عقائد میں عالمِ زیرین (زیرِ زمین دنیا) کا دار الحکومت سمجھا جاتا تھا۔
تورات میں کوثی کا ذکر دو مرتبہ آیا ہے اور یہ شہر اس بات کے لیے مشہور تھا کہ یہ عالمِ زیرین کے معبود، جسے تورات میں نِرگال کہا گیا ہے، کی عبادت کا مرکز تھا اور وہاں اس کا ایک بڑا مندر موجود تھا۔كوثى التاريخيه وناحية المشروع حالياً كوثى المدينة التي نسيها التأريخ 

 حوالہ جات 

زمرہ:تاریخی مقامات
زمرہ:عبرانی بائبل کے شہر
زمرہ:آثاریات عراق